CELEX: 62019CB0920
Language: el
Date: 2021-05-18 00:00:00
Title: Υπόθεση C-920/19: Διάταξη του Δικαστηρίου (έβδομο τμήμα) της 18ης Μαΐου 2021 [αίτηση του Landesverwaltungsgericht Steiermark (Αυστρία) για την έκδοση προδικαστικής αποφάσεως] — Fluctus s.r.o., Fluentum s.r.o., KI κατά Landespolizeidirektion Steiermark (Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Άρθρο 56 ΣΛΕΕ – Ελεύθερη παροχή υπηρεσιών – Περιορισμοί – Τυχερά παίγνια – Διττό σύστημα οργανώσεως της αγοράς – Μονοπώλιο για τις λαχειοφόρες αγορές και τα καζίνα – Άδεια λειτουργίας αυτόματων μηχανημάτων τυχερών παιγνίων – Διαφημιστικές πρακτικές του δικαιούχου του μονοπωλίου – Κριτήρια εκτιμήσεως – Συνταγματική νομολογία που έχει διαπιστώσει τη συμφωνία της εθνικής ρύθμισης με το δίκαιο της Ένωσης)

9.8.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 320/9
            
         
      Διάταξη του Δικαστηρίου (έβδομο τμήμα) της 18ης Μαΐου 2021 [αίτηση του Landesverwaltungsgericht Steiermark (Αυστρία) για την έκδοση προδικαστικής αποφάσεως] — Fluctus s.r.o., Fluentum s.r.o., KI κατά Landespolizeidirektion Steiermark
      (Υπόθεση C-920/19) (1)
      
      (Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Άρθρο 56 ΣΛΕΕ - Ελεύθερη παροχή υπηρεσιών - Περιορισμοί - Τυχερά παίγνια - Διττό σύστημα οργανώσεως της αγοράς - Μονοπώλιο για τις λαχειοφόρες αγορές και τα καζίνα - Άδεια λειτουργίας αυτόματων μηχανημάτων τυχερών παιγνίων - Διαφημιστικές πρακτικές του δικαιούχου του μονοπωλίου - Κριτήρια εκτιμήσεως - Συνταγματική νομολογία που έχει διαπιστώσει τη συμφωνία της εθνικής ρύθμισης με το δίκαιο της Ένωσης)
      (2021/C 320/10)
      Γλώσσα διαδικασίας: η γερμανική
      
         Αιτούν δικαστήριο
      
      Landesverwaltungsgericht Steiermark
      
         Διάδικοι στην υπόθεση της κύριας δίκης
      
      Fluctus s.r.o., Fluentum s.r.o., KI
      
         κατά
      
      Landespolizeidirektion Steiermark
      
         παρισταμένου του: Finanzpolizei Team 96
      
         Αντικείμενο
      
      
                  1)
               
               
                  Το άρθρο 56 ΣΛΕΕ έχει την έννοια ότι δεν αντιτίθεται σε ένα διττό σύστημα οργανώσεως της αγοράς τυχερών παιγνίων απλώς και μόνον επειδή οι διαφημιστικές πρακτικές του δικαιούχου του μονοπωλίου όσον αφορά τις λαχειοφόρες αγορές και τα καζίνα αποσκοπούν στην ενθάρρυνση της ενεργού συμμετοχής στα παίγνια αυτά, για παράδειγμα παρουσιάζοντάς τα ως μια συνήθη δραστηριότητα, προβάλλοντας μια θετική εικόνα αυτών λόγω της χρησιμοποίησης των εσόδων για δραστηριότητες γενικού συμφέροντος ή ενισχύοντας την ελκυστικότητα των παιγνίων μέσω διαφημιστικών μηνυμάτων που παραπλανητικώς προβάλλουν σημαντικά κέρδη.
               
            
                  2)
               
               
                  Η αρχή της υπεροχής του δικαίου της Ένωσης έχει την έννοια ότι επιβάλλει στα δικαστήρια κράτους μέλους να μην εφαρμόζουν διάταξη εσωτερικού δικαίου αντίθετη προς το άρθρο 56 ΣΛΕΕ, ακόμη και σε περίπτωση που ανώτερο δικαστήριο του ίδιου κράτους έχει δεχθεί ότι η εν λόγω διάταξη είναι σύμφωνη με το δίκαιο της Ένωσης.
               
            
         (1)  ΕΕ C 161 της 11.5.2020.